Olen näinud (päris mitmeid) kliente, kes on hädas oma internetiturundajatega, kes ei oska hinnata brändi väärtust ja laias laastus ainus, veidi utreerivalt, mida taga ajavad, on Google Analyticsi statistika. Samuti pakutakse üle oma kompetentsi teenuseid, näiteks kampaaniate teostamist, milleks neil lihtsalt puudub vastav loovkompetents. Selliseid asju juhtub.

Lisaks tuleb võtta asja palju laiemalt - internetiturundus ja "muu" turundus on kõik turundus. PR lisaks. Seega turundus ja kommunikatsioon peaksid käima käsikäes. Kui planeeritakse uut veebi ja selle turundamist, peaks laua ümber vähemasti strateegia faasis olema klient, reklaamiagentuur, pr-agentuur ja meediaagentuur, et kogu värk kokku toimiks. Muidu jõuame jälle otsapidi oma google analyticsi jutu juurde tagasi. Tõsi, kogu selle kompetentsi laua taha saamine pole alati reaalne, aga mõte võiks seda teed pidi käia.